Tolang roso’

Ḍalem anatomi, tolang roso’ otabâ roso’ (bhâsa Latin: costae) iyâ jârèya tolang lanjhâng sè atekko’ bân abentu’ rongga roso’ sè ngalindungi ḍâdâ, bhâra, jantung, atè, bân organ dâlem laènna è rongga ḍâḍâ.

Bâgi mamalia, tolang roso’ coma bâdâ è bâgiyân ḍâḍâ. Namong bâgi reptil, tolang roso’ kadhâng bâḍâ molaèn ḍâri bâgiyân lè’èr sampe’ sacrum.

Bâḍâ pan-bârâmpan macem jhuko’ sè bisa anḍi’ sampe’ 4 roso’ è satiyap tolang bâlâkang.

Manossa (lakè’ bân binè’) anḍi’ 24 tolang roso’ (12 pasang). Arèya pertama kalè ètemmo moso Versalius è taon 1543 sè tojjhuna mamarè kontroversi sè kadhâddhiyân è bâkto rowa.

Tolang roso’ manossa èbâgi dhâddhi tello’ bâgiyân, iyâ arèya 7 pasang tolang sejati arèya tolang roso’ sè konco'na atemmo è ḍâḍâ. Bâgiyân se kaduwâ’ arèya 3 pasang tolang roso’ palsu, arèya tolang roso’ sè konco'na cekka’ ka tolang roso’ è attassa. Bâgiyân sè katello’ arèya 2 pasang roso’ sè ngarbâng, arèya tolang roso’ sè ta’ atemmo konco'na bân ta’ cekka’ ka roso’ è attassa.